કચ્છના યુવારાજ કુમાર શ્રી વિજયરાજજી મહારાજ ( માધુભા ) ના શુભ લગ્નની ખુશાલીના સ્મારક તરીકે તા. 6-2-1908 વસંત પચમીને રોજ મુંદરાના રા.બ.કેશવજીભાઈ નથી સેલર જે.પી.ના પ્રમુખસ્થાને એક જાહેર સભા બોલાવી. શેઠ રણસીભાઈ દેવરાજના શુભ હસ્તે ભાટીયા ઠા. હરિ ભીમજીના મકાનમાં અંગ્રેજી ધો. 1,2 ( હાલના ધો.12 ) ની શાળા શરૂ કરવામાં આવી. શાળાના પ્રથમ દિવસે અંગ્રેજી ધો. 1માં 11 અને ધો. 2 માં 15 વિદ્યાર્થીઓ મળી કુલ 26 વિદ્યાર્થીઓ હતાં. શાળાના પ્રથમ આચાર્ય સ્વ.પ્રભાશંકર હરિશંકર વ્યાસ, પ્રથમ શિક્ષક સ્વ. જદુરામ ખીમજી જોષી અને પ્રથમ વિદ્યાર્થી શ્રી કાર્યસ્થ વિશનજી ભાણજી હતા. આપણે જાણીને આનંદ થશે કે શાળા સ્થાપનામાં જેનો મહત્વનો ફાળો હતો. એવા શ્રી દેવરાજ કુંવરજી શમા તેમજ અધિકારી રેવા શંકરભાઈ તુલસીએ થોડાસમય સુધી શિક્ષકો તરીકે માનદ સેવા આપેલી. શ્રી દેવજી કુંવરજી શર્મા તરફથી તેઓશ્રીની અંગત લાયબ્રેરી જેમાં અંગ્રેજી,ગુજરાતી,સંસ્કૃત,હિન્દી,ફારસીવિ. જુદી જુદી ભાષાઓના મળી કુલ્લ 1337 પુસ્તકો હતા. તે શાળાને ભેટ આપવામાં આવેલ.